Esmaspäeval algab siis remont. Ja enne seda tuleks igasugu tähtsad asjad kokku pakkida. Hetkel läheb keskmiselt visalt, sest ette jääb kõiksugu toredaid ja toredamaid asju. Nagu näiteks pildil olev nahast, emm, khm tops? Kui kirja uskuda siis 1965-ndast aastast ja Tallinnast. Leidsin ka veimevaka. Ja enda ning vennakese vereanalüüside vastuseid aastast 1986. Ja kena plekist kohvipurgi. Ja posu ennesõjaaegseid raamatuid, mis võiks edaspidi ikka ehk riiulis olla.  Ja siis ka Lenini eluloo ning kommunistliku partei ajaloo, mis raamaturiiulisse kindlasti ei lähe. Küll aga tekitas küsimuse - kas sellised raamatud tuleks ära visata? Mina ei suuda. Ma ei suuda lihtsalt raamatuid ära visata. Isegi kui nende sisu selline möga on. Pealegi on keegi hoolega sinna allajoonimisi teinud, see oleks siis veidi nagu perekonna ajaloo ära viskamine…